Kan dit wees dat predikante vandag dom kan wees? Bo redelike twyfel en nie eers op ’n oorwig van waarskynlikhede nie.
Dit is ’n donker dag vir die NG Kerk en ’n klad op die vlak van teologiese kennis van die verteenwoordigers wat ja gestem het by die Algemene Sinode van 2015.
Hoe sal iemand hulle kan bekeer as sondige gedrag nie as sodanig uitgewys word deur die wat dit moet uitwys nie? Sonde word nie vergewe as jy dit nie bely as sonde nie!
2Petrus 2:20 Want as hulle, nadat hulle deur die kennis van die Here en Saligmaker, Jesus Christus, die besmettinge van die wêreld ontvlug het, hulle tog weer deur hierdie dinge laat verstrik en oorwin word, dan het vir hulle die laaste erger geword as die eerste.
Wat word van die lote wat nie vrugte dra nie? Dis baie duidelik. (Dit help nie uitverkiesing word gepleit nie, dis dalk die hele probleem)
Joh 15:5 Ek is die wynstok, julle die lote. Wie in My bly, en Ek in hom, hy dra veel vrug; want sonder My kan julle niks doen nie.
Joh 15:6 As iemand in My nie bly nie, word hy uitgewerp soos die loot en verdroog, en hulle maak dit bymekaar en gooi dit in die vuur, en dit verbrand.
Ek pleit nog ’n keer vir julle en die liggaam se onthalwe om bekering al het julle dit klaar gedoen! Dalk sal die Here dit aanvaar!
Ons neem vrymoedigheid om aan u te skrywe oor die besluit wat die Algemene Sinode hierdie week oor selfdegeslagverhoudings…